### schools_outiskola előrölREFORMÁTUS ÁLTALÁNOS ISKOLÁK ORSZÁGOS

**VII. angol  csapatversenye**

**5-8. osztályosok részére**

# Versenykiírás

A **Bán Zsigmond Református Két Tanítási Nyelvű Általános Iskola, Alapfokú Művészeti Iskola** a **2021/2022**-es tanévben is megszervezi angol nyelvű csapatversenyét általános iskolák felső tagozatos tanulói számára.

Tavalyi évhez hasonlóan a versenyt online bonyolítjuk le, **komputerizált formában** fogják megírni kódszámos egyéni azonosítók segítségével. Az alkalmazott platform segitségével a versenyzők online nyelvvizsgarutinra is szert tehetnek. A vizsgadolgozatok javitása pedig automatikusan történik.

További **újdonság**, hogy a versenyzőknek lehetőséget kívánunk biztosítani, hogy online platformokon gyakoroljanak olyan típusú feladatokat, melyekkel majd a versenyen élesben találkoznak. Új típusú, **nem nyelvtanközpontú feladatokat** is tervezünk, melyek eredményesen fejleszthetik a diákok hallott- és olvasott szövegértési készségét, kínálni fogunk ’audio teszteket’ is a hagyományos feladatok mellett.

A ***verseny célja:***Az idegen nyelvi kompetenciák és a szókincs fejlesztése különös tekintettel az ezekre a korcsoportokra kifejlesztett **Junior Nyelvvizsgára** és **kompetencia felmérés feladataira** és sikerélmény biztosítása a tanulóknak, motiválni a nyelvtanulást.

A versennyel lehetőséget kívánunk biztosítani arra, hogy az 5 – 8. osztályos diákok összemérhessék tudásukat angol nyelvből.

A **témaköröket** a mellékelt dokumentumok tartalmazzák, természetesen a magasabb évfolyamon tanulóknak ismerniük kell az előző kurzuskönyvek anyagát.

***A verseny résztvevői:*** A versenyen az iskolák évfolyamonként egy-egy 2-2 fős csapattal vehetnek részt (iskolánként max. 8 fő).

**A versenyen azok az 5 – 8. osztályos tanulók vehetnek részt, akik a rájuk érvényes NAT szerint heti 3 vagy 4 órában tanulják az angol nyelvet.**

***A verseny részvételi költsége:*** INGYENES,

***A verseny időpontja:*** **2022. április 29. 14 óra**

**A nevezéseket 2022. április 8-ig lehet iskolánknak eljuttatni.**

***Nevezni***a bzsangolverseny@gmail.com  e-mail címen lehet a következő adatok megadásával:A csapat tagjainak névsora, felkészítő tanár(ok) neve(i), évfolyam(ok), iskola neve, felkészítő pedagógus email elérhetősége, illetve hogy milyen jellegű felkészítést kívánnak igénybevenni.

***A verseny díjazása:*** tárgyjutalom és oklevél az 1-3. helyezett csapat részére. A további helyezetteknek emléklapot adunk.

***A verseny lebonyolítása:*** verseny 1 fordulós. Szükséges eszköz: fülhallgató vagy hangszóró

***A szervezők elérhetősége:***

 **Orosz Zsuzsanna**

Bán Zsigmond Református Két Tanítási Nyelvű Általános Iskola, Alapfokú Művészeti Iskola

Tiszafüred, Fő út 2. Tel.: 06 59-511-020

Műszaki segítség: Szabó Imre 06 70-3695362

Szeretettel várjuk a versenyezni kívánó gyermekeket!

Tiszafüred, 2022. március 29.

 Takácsné Paksi Mária

 igazgató